ປະຊາຄົມຈີນພາກັນ ສະເຫຼີມສະຫຼອງ ບຸນໄຫວ້ພະຈັນ
ພວກປະຊາຄົມຈີນໃນທົ່ວໂລກ ພາກັນສະຫຼອງ ເທດສະການກາງລະດູໃບໄມ້ຫລົ່ນ ຫລືບຸນໄຫວ້ພະຈັນ.
ພວກປະຊາຄົມຈີນຕ່າງໆໃນທົ່ວໂລກພາກັນສະເຫລີມສະຫລອງບຸນກາງລະດູໃບໄມ້ຫລົ່ນ ອັນເປັນນຶຶ່ງໃນບັນດາເທດສະການບຸນທີ່ສໍາຄັນທີ່ສຸດໃນປະຕິທິນຈີນ ຕົ້ນຕໍຂອງວັນພັກທີ່ໄດ້ປະຕິບັດກັນມາເປັນເວລາຫລາຍສັດຕະວັດ ທີ່ ເອີ້ນກັນອີກຊື່ນຶ່ງວ່າ ບຸນໄຫວ້ພະຈັນນັ້ນ ແມ່ນມາຈາກເທບພະນິຍາຍ ແຕ່ຕົກມາສະໄໝນີ້ ບຸນດັ່ງກ່າວໄດ້ກາຍ ມາເປັນໂອກາດອັນນຶ່ງສໍາລັບພວກຄອບຄົວຕ່າງໆມາເຕົ້າໂຮມກັນພາຍໃຕ້ພະຈັນເຕັມດວງ ອັນເປັນສັນຍະລັກແຫ່ງຄວາມມ່ວນຊື່ນເບີກບານແລະຄວາມວັດທະນາຖາວອນ ແລະເປັນ ວັນແລກປ່ຽນເຂົ້າໜົມປະເພນີ ທີ່ເອີ້ນກັນວ່າ ເຂົ້າໜົມພະຈັນນັ້ນ ທີ່ກຸງປັກກິງ ພວກສະເຫລີມສະຫລອງບຸນນີ້ ພາກັນໄປທ່ຽວສວນສະທາລະນະ ທີ່ປະດັບ ປະດາດ້ວຍໂຄມໄຟສີສັນຕ່າງໆ ຊຶ່ງບາງອັນມີຮູບໂຕມັງກອນ ຫລືພວກໂຕສັດຢູ່ໃນຈັກ ກະຣາສີນັ້ນ ໃນແຫ່ງອື່ນໆ ການສະຫຼອງເທດສະການນີ້ເປັນເວລາ 3 ມື້ ໂດຍພວກປະຊາຄົມຈີນ ແມ່ນ ມີຂຶ້ນນັບແຕ່ກຸງມານີລາ ໄປຮອດໄຕ້ຫວັນ ຕະຫຼອດທັງຢູ່ Silicon Valley ໃນລັດ Cali fornia ແລະໃນກອງທັບເຮືອຈີນທີ່ພວກປະຕິບັດງານໃນອ່າວ Aden ນັ້ນນໍາ